Lūgums sniegt prejudiciālu nolēmumu, ko 2018. gada 28. maijā iesniedza Tribunale di Milano (Itālija) – Avv. Alessandro Salvoni/Anna Maria Fiermonte
(Lieta C-347/18)
Tiesvedības valoda – itāļu
Iesniedzējtiesa
Tribunale di Milano
Pamatlietas puses
Prasītājs: Avv. Alessandro Salvoni
Atbildētāja: Anna Maria Fiermonte
Prejudiciālais jautājums
Vai Regulas (ES) Nr. 1215/2012 1 53. pants un Eiropas Savienības Pamattiesību hartas 47. pants ir jāinterpretē tādējādi, ka tajos izcelsmes valsts tiesai - kurai, pamatojoties uz likumīgā spēkā stājušos spriedumu, tiek lūgts izdot Regulas (ES) Nr. 1215/2012 53. pantā paredzēto apliecību - ir liegta iespēja pēc savas ierosmes īstenot pilnvaras pārbaudīt, vai ir noticis Briseles I bis regulas II nodaļas 4. iedaļas normu pārkāpums, lai informētu patērētāju par, iespējams, konstatēto pārkāpumu un ļautu šim patērētājam apzināti izvērtēt iespēju izmantot šīs regulas 45. pantā paredzēto tiesiskās aizsardzības līdzekli?
____________
1     Eiropas Parlamenta un Padomes Regula (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (OV 2012, L 351, 1. lpp.).